b'\n_START_ARTICLE_\nNautintaniitty\n_START_PARAGRAPH_\nNautintaniitty on aiemmin k\xc3\xa4ytetty nimitys puuttomasta, ruohoa kasvavasta maa-alueesta, joka ennen isojakoa kuului maatilaan, mutta jota isojaossa ei otettu mukaan talon tiluksiin. Isojaossa nautintaniitty j\xc3\xa4tettiin hallintaoikeuden perusteella tilaan kuuluvaksi joko m\xc3\xa4\xc3\xa4r\xc3\xa4ajaksi tai siihen saakka, kun valtio katsoi tarvitsevansa aluetta muuhun tarkoitukseen. Niitty kuului valtiolle ja se sijaitsi tavallisesti valtion maiden keskell\xc3\xa4. Maa-alueen oli raivannut niityksi torppari ja se saattoi sijaita kaukanakin h\xc3\xa4nen asunnostaan. Kun torppa muodostettiin itsen\xc3\xa4iseksi asutustilaksi, torppa sai m\xc3\xa4\xc3\xa4r\xc3\xa4vuodet korjata niityn sadon._NEWLINE_Nautintaniitty-nimityst\xc3\xa4 k\xc3\xa4ytettiin my\xc3\xb6s Tornionjoen saarissa olleista niityist\xc3\xa4, joiden nautintaoikeus j\xc3\xa4rjestettiin Haminan rauhan j\xc3\xa4lkeen. T\xc3\xa4ll\xc3\xb6in suomalaiset saivat pysyv\xc3\xa4n hallintaoikeuden 37 Ruotsille kuuluvaan saaren tiluksiin ja ruotsalaiset 15 Suomelle kuuluvan saaren tiluksiin.'